नसीबै उस्स कोदरे गी दानै दै थाह्‌र सुन्ने दे लाल ताई दित्ते। सारा खेतर उसनै सुन्नै दै लालैं कन्नें भरी दित्ता। इक भ्यागा ब्राह्मण ते ब्राह्मणी दौऐं खेतर च गे तां उत्थें खेतरै च जग-मग जग-मग होआ करदा हा पर उनें बी किश बी नेई लब्भै। उव्थै दो-त्रै लाल भुंञां किरे दे हे। ब्राह्मणी उनें गी गोदा पाइयै घरै गी लेई आई। घर औंदे गै उनें गी इक कुज्जै बिच रक्खी दित्ता। उनें बचारें गी इत्थें बी रु‌ट्‌टिया दा घाटा होन लगेआ। इक दिन उत्थैं इक साहुकार कप्पड़े बेचदा-बेचदा आया ते आखन लगेआ’तुस बी किश कप्पड़ै लेई लैओ। ओ आखन लगे “साढ़े खाने गी खान नी ते मंजै बान नी” असैं के कप्पड़े लैने।